Laer Volkskool | Graaff-Reinet
Somersetstraat Graaff-Reinet 6280
Tel: 049 891 0803
Nuusberigte / Spogblad
Onlangse nuusberigte - vir meer berigte klik op die skakels onder Nuusberigte - Kwartaal.
Baie geluk aan Inke van der Merwe wat genooi is om aan die o.15 SA skoolproewe (2018) deel te neem op 4 en 5 November in Port Elizabeth.
Baie geluk Inke!
Ons is baie TROTS op jou!
Graad 7 Entrepeneursdag
Op 28 September het Laer Volkskool ‘n Kleuroorlog gehou.
Dit was omtrent ‘n morsige, nat en vuil oorlog. Die leerders het mekaar en die onderwysers gespuit met ‘n mengsel van water, meel en kleursel. Dit is moeilik om te sê wie die wenners was, maar een en almal het hulle gate uit geniet.
Tenniswedstryd teen Laerskool Cradock
Die 1ste en 2de dogters- en seunsspanne het op Woensdag, 27 September 2017 teen Laerskool
Cradock op Graaff-Reinet tenniswedstryde gespeel.
Al die spelers het een enkels en een dubbels gespeel.
Die uitslae is as volg:
1ste span: LVS dogters wen 6 – 3
1ste span: LVS seuns wen 5 – 4
2de span: LVS dogters wen 7 – 2
2de span: LVS seuns wen 6 - 3
Dogters- Inke van der Merwe
Seuns- Petrie van der Merwe
Die kampioenskappe was in baie goeie gesindheid gespeel. Baie geluk julle!
Die graad 1's van Laer Volkskool het Port Elizabeth op 12 Oktober 2017 besoek. Dit was 'n heerlike uitstappie wat almal baie geniet het. Ons was by die brandweer, die see en het Home Leigh gaan besoek. Ons het op die brandweertrok gery, self die koeie gemelk en heerlik baljaar by die see.
Dankie aan al die mammas wat ons vergesel het.
FGASA Junior Pangolin Kursus
Gedurende die laaste jaar het twee van Laer Volkskool se leerlinge hulle kennis verbreed deur die FGASA Junior Pangolin Kursus te doen. FGASA staan vir die Veldgids Vereniging van Suider-Afrika. Daar is twee Junior FGASA Kursusse wat voltooi kan word naamlik Pangolin, wat vir kinders tussen die ouderdom van 8 tot 12 jaar is en dan ook die Wildehond kategorie, wat vir kinders tussen die ouderdom van 13 tot 17 jaar is. Die motivering hieragter is om jong natuurliefhebbers die geleentheid te bied om meer te leer oor die omgewing en om hulself voor te berei vir 'n moontlike toekomstige loopbaan in Natuurbewaring.
Nico Coetzee en Rikus Kleyn het die Pangolin Kursus susksesvol voltooi. Om hierdie kursus te slaag moet die leerder vir al die take meer as 85% behaal. Die Pangolin Junior FGASA Kursus dek die bosveld, riviere en woestyn habitats van Suid-Afrika en daar word geleer van al die diere en plante in elk van hierdie habitats.
Nico en Rikus ontvang elkeen 3 sertifikate en 'n balkie vir die bosveld, riviere en woestyne afdelings. Hulle ontvang ook elkeen 'n FGASA Junior keps.
Kopiereg © 2016 - Alle Regte Voorbehou - Laer Volkskool Graaff-Reinet